label_title: Szlovéniai tíznapos háború
label_desc: A tíznapos háború (szlovén nyelven: desetdnevna vojna), vagy másik nevén a szlovén függetlenségi háború "(slovenska osamosvojitvena vojna)", más elnevezéssel a Hétvégi háború polgárháború volt Jugoszláviában, amely Szlovénia 1991. június 25-ei függetlenségének kinyilvánítását követte. A harcok a Szlovén Területvédelmi Erők (szlovénül: "Teritorialna obramba Republike Slovenije") és a Jugoszláv Néphadsereg (JNA) közt folytak. A háború 1991. június 28. és július 7. között zajlott, melynek a Brioni Egyezmény vetett véget. A Nyugat közelségének köszönhetően ez a háború nem tartott olyan hosszú ideig, mint Horvátországban vagy Bosznia-Hercegovinában.